Gníomhaireacht an Aontais Eorpaigh um Thearmann

Cruthaíodh Gníomhaireacht an Aontais Eorpaigh um Thearmann (Béarla: European Union Agency for Asylum (EUAA)) sa bhliain 2010 le Rialachán 439/2010 laistigh den limistéar saoirse, slándála agus ceartais (LSSC).  Tá sé mar aidhm ag an ngníomhaireacht comhar idir bhallstáit an AE a fheabhsú.

 Stair 
Sa bhliain 2003, leag an Chomhairle amach na critéir ar iarratais ar chosaint le Rialachán 343/2003.  I dteannta le Parlaimint, aisghaireadh an rialachán úd agus cuirtear Rialachán 604/2013 ina ionad.

Sa bhliain 2008, rinne an Coimisiún Eorpach togra chun an Oifig Tacaíochta Eorpach do Chúrsaí Tearmainn (EASO) a chruthú, chun comhar maidir le tearmann idir na ballstáit a chothú.

Ar an 30ú Samhain 2010 sa Bhruiséil, ag cruinniú an Chomhairle Ceartais agus Gnóthaí Baile, toghadh Málta mar thír óstach na gníomhaireachta, ag baint an bhairr den Chipir agus den Bhulgáir.  Tá ceanncheathrú na gníomhaireachta lonnaithe i Grand Harbour, Vaileite.

Tháinig an Rialachán EASO i bhfeidhm ar an 19ú Meitheamh 2010 agus bhí an ghníomhaireacht ar an bhfód faoin 1d Feabhra 2011.

Sa bhliain 2015, tháinig slua mór imirceach chun na hEorpa, agus tharla longbhriseachta sa Mheánmhuir.  Mar thoradh na géarchéimé seo, rinne ceannairí Eorpacha athbhreithniú ar bheartais maidir le rialú teorann agus próiseáil imirceach.  Ar an 20ú Aibreán, d'fhógair an Coimisiúin plean 10-bpointe agus EASO ina mheasc chun cabhair a tháirgeadh d'iarrthóirí tearmainn agus eolas a bhailiú maidir le dronga smuglála.  D'fhógair EASO clár athlonnaithe chun tacú a thabhairt dosna ballstáit ar an 'líne thosaigh', an Iodáil agus an Ghréig.

I mí Aibreán 2016, rinne an Coimisiún togra chun EASO a athchruthú mar Ghníomhaireacht an Aontais Eorpaigh um Thearmann (GAET / EUAA).  Tháinig an ghníomhaireacht úd ar an bhfód ar an 19ú Eanáir 2022.

 Conspóid 
Sa bhliain 2018, sheol an Oifig Eorpach Frith-Chalaoise (OLAF)  imscrúdú ar mhí-iompar líomhnaithe i nósanna imeachta soláthair, ar neamhrialtachtaí i mbainistíocht acmhainní daonna agus ar sháruithe féideartha ar chosaint sonraí a maíodh a bhí ar siúl ag EASO.  Mar thoradh an imscrúdaithe maraon le líomhaintí faoi chiapadh foirne, d'éirigh stiúrthóir José Carreira as a phost.

 Bainistíocht agus buiséad 
Idir na blianta 2011 agus 2014, mhéadaigh foireann EASO faoi dhó, ó 42 go 84 duine, agus mhéadaigh a buiséad bliaintiúil ó 8 go 14.5 milliún euro.  Idir 2015 agus 2016, mhéadaigh an fhoireann ó  93 go 125 duine, agus an buiséad ó 16  go 53 milliún euro.

Stiúrthóirí Feidhmiúcháin: 
 2011–2015: Robert Visser
 2016–2018: José Carreira
 2018–2019: Jamil Addou (a.i.)
 2019–anois: Nina Gregori

 Féach freisin 
 Limistéar saoirse, slándála agus ceartais
 Gníomhaireacht Eorpach um an nGarda Teorann agus Cósta
 Limistéar Schengen

 Naisc sheachtracha 
 L'emergence progressive d'une politique europeenne d'asile le Thierry Mariani

 Tagairtí 

Catagóir:Gníomhaireachtaí an Aontais Eorpaigh